cyanic-selkie/wikianc huggingface dataset:
אלכס דן
השכלה וחיים אישיים
דן בעל תואר ראשון בהנדסת תעשייה וניהול מאוניברסיטת תל אביב, בעל תואר שני בהצטיינות במדעי החברה מאוניברסיטת חיפה. בוגר המכללה הבין-זרועית לפיקוד ולמטה ובוגר המכללה לביטחון לאומי. בעל תואר דוקטור מהטכניון – הפקולטה לחינוך למדע וטכנולוגיה תחת הנחייתה של פרופסור מרים ריינר במעבדה למדדים פיזיולוגיים ועומס קוגניטיבי. בין השאר פרסם מספר מאמרים בתחום מדדים פיזיולוגיים ולמידה. המחקר שימש בין השאר כבסיס למספר מיזמים טכנולוגיים. בוגר קורס הכשרת דירקטורים של תפנית, בית הספר של מנהלים של האוניברסיטה הפתוחה. דן הוא חבר בנבחרת הדירקטורים.
יואל (חברה)
היסטוריה
חברת יואל הוקמה על ידי איש העסקים יוסף (ג'ו) אלמליח וארמנד האמר, מיליונר יהודי־אמריקאי שהקים את חברת אוקסידנטל פטרוליום, תחתיה הוקמה בשנת 1983 החברה הבת ישראמקו אינק, שהונפקה בבורסת נאסד"ק בארצות הברית . הקבוצה קיבלה רישיונות קידוח לחיפושי נפט בשטחים עצומים ברחבי מדינת ישראל. בין השנים 1983-1985 ביצעה ישראמקו ארבעה קידוחים בהשקעה של 8 מיליון דולר באזור ים המלח ("קידוחי גורים"). בקידוח גורים 4  התגלה נפט בעומק של כאלף מטר, בשכבה מגיל קרטיקון תחתון. 9,124 חביות נפט הופקו מגורים 4 במשך 14 חודשי הפקה, אך המשך ההפקה לא התאפשר בגלל פריצה מוקדמת של מי האקויפר הנמצאים מתחת למאגר לתוך הבאר, והקידוח הוגדר לא כלכלי.
בשנות ה-90 של המאה ה-20 החזיקה ב-20% מחברת ע.ר.מ שבנתה את שכונת "לב הפארק" ברעננה, פרויקט שכלל 756 יחידות דיור ומרכז מסחרי.
נעמי פולני
נעמי פולני (נולדה ב-4 באוגוסט 1927) היא זמרת, שחקנית, מפיקה מוזיקלית, עורכת, כוריאוגרפית ובמאית ישראלית. מזוהה בעיקר כבמאית הלהקות הצבאיות בראשית דרכן, וכמייסדת ובמאית להקות "התרנגולים" ו"החמציצים". כלת פרס ישראל בתחום אמנות הבמה: תיאטרון ומחול לשנת ה'תשע"ט (2019).
ביוגרפיה
בשנת 1960 ביקשו מפולני כמה ממשוחררי להקות הנח"ל, בהם יהורם גאון, ישראל פוליאקוב, ליאור ייני וחנן גולדבלט להמשיך לעבוד יחד. פולני קיבצה משוחררי להקות צבאיות נוספים איתם עבדה, והקימה את להקת "התרנגולים". היא ביימה את הלהקה באותו סגנון העמדה של להקה צבאית, וגם הרפרטואר היה מורכב בחלקו מפזמוני להקות צה"ל ופזמונים מוכרים נוספים. לצד זאת, חיפשה חומר חדש ומקורי אצל מיטב היוצרים של התקופה (כמו חיים חפר, ע. הלל וסשה ארגוב) והייתה מעורבת בבחירת השירים, בהפנייתם למלחינים ובתהליך עיבודם. היא חילקה את תוכניות הלהקה לנושאים שונים (שכונה, צבעים ועוד), ובחרה שירים על פי אותם נושאים. להקת התרנגולים התפרקה ב-1963 לאחר שהעלתה שתי תוכניות.
נילי חנה מרפיש
חיי משפחה
בשנת 1950 נישאה נילי לנתן מרפיש, איש לח”י. נולדו להם בן ובת: יאיר ודורית. בשנת 1951 קיבלה נילי פנייה לחזור לצה"ל כמפקדת בה"ד 12. כיוון שהייתה אם לתינוק, סירבה להצעה והיא הצטערה על שסירבה לכך במשך כל חייה.
נתן מרפיש נפטר בשנת 1972, בגיל 47 ממחלת לב.
היסטוריה של ירושלים
פרהיסטוריה
חפירות ארכאולוגיות העלו ממצאים המעידים על פעילות אנושית מתקופת האבן. הממצאים כוללים בעיקר כלי עבודה ושרידי מזון המעידים כי בירושלים וסביבתה התהלכו קבוצות של ציידים-לקטים. ההתיישבות האנושית על השלוחה הידועה כעיר דוד החלה - ככל הידוע - בתקופה הכלקוליתית. היישוב החל לקרום עור וגידים כעיר במהלך תקופת הברונזה ולשיא התפתחותו הגיע בתקופת הברונזה התיכונה. העיר, שנבנתה על ידי אחד העמים הכנענים וכללה בתחומה את פסגת עיר דוד, הוקפה בביצורים מאסיביים. כמו כן נבנה בעיר מפעל מים חצוב באבן על מנת לאפשר לה אספקת מים גם בעיתות מצור. למרות קיומם של מקורות כתובים אין הסכמה בין החוקרים באשר להשפעה המדינית-פוליטית באזור: תאוריה אחת קובעת כי העובדה שאין במקורות כל אזכור למקומות יישוב מהתקופה מעידה על דומיננטיות של ירושלים באזור יהודה ובערים המבוצרות (בית אל ודביר, ששרידיהן נחשפו בחפירות, ושהיו ערים כפופות לשליטה והשפעה ירושלמית). תאוריה אחרת עולה ממחקרו של פרופסור נדב נאמן, על פיה שטח השפעתה של ירושלים היה מצומצם והוגבל על ידי בית אל ודביר, שהיו בעצמן ערי ממלכה עצמאיות.
תקופת הברונזה המאוחרת
בתקופת הברונזה המאוחרת, הפכה ארץ כנען לאזור מריבה ושדה קרב בין האימפריה המצרית ואימפריות ממסופוטמיה. ירושלים, אחת מערי המדינה הכנעניות, הייתה נתונה תחת שלטון מצרי, ומוזכרת במכתבי אל-עמארנה בהם פונה שליט העיר עבד-חבה לפרעה בבקשות עזרה. המקרא הוא הבסיס העיקרי לתולדות ירושלים בתקופת המקרא, אף על פי שאמינות מקור זה - לפחות לגבי תקופת ההתנחלות מוטלת בספק. על פי הכתוב בספר יהושע פרק י', אדוני צדק, מלך ירושלים, עמד בראש ברית מלכי הדרום במלחמתם כנגד יהושע בן נון וצבא בני ישראל, בעימות שבסופו הושג ניצחון ישראלי ונכבש כל אזור ההר - ללא ירושלים. אף על פי שחורבנה של העיר לא מוזכר בפירוש במקרא, כתוב בספר שופטים כי שבט יהודה העלה אותה באש. ייתכן וחולשת העיר משכה אליה תושבים חדשים, היבוסים, שיש הקושרים אותם לחיתים. מאז ועד כיבוש העיר על ידי דוד, כעבור כ-200 שנה, נקראת העיר בשם המקראי יבוס. האזכור המפורסם ביותר של יבוס באותה תקופה, בהיותו יישוב נכרי יחיד בלב אזור ההר המיושב בשבטים יהודיים, היה במעשה פילגש בגבעה:
תקופת הורדוס
ימי שלטונו של הורדוס עמדו בסימן שלום, שקט, שגשוג כלכלי ובנייה מרשימה. הוא שלט בירושלים במשך שלושים ושלוש שנה (4–37 לפנה"ס), וכל ימיו ניסה להתמודד ולתמרן בין הנאמנות לפטרוניו ברומא, לבין מחויבותו לנתיניו היהודים. הורדוס הפך את ירושלים לעיר הלניסטית, אלילית, שהייתה בו-זמנית גם עיר יהודית מרכזית. בית המקדש נבנה בפאר רב, והכהנים עסקו בעבודת הטהרה. מאות רבבות עולי רגל - ככל הנראה מיליון ומעלה- מילאו את רחובות העיר בימי שלושת הרגלים. על תקופה זו נאמר בתלמוד:
המנדט הבריטי
ב-9 בדצמבר 1917, לאחר 400 שנות שלטון עות'מאני, נכנעה ירושלים בפני הצבא הבריטי. יומיים לאחר מכן ערך הגנרל אלנבי טקס לרגלי המצודה במגדל דוד, בו הכריז על העקרונות שינחו את השלטון הבריטי בארץ, ועל תוכניותיו בנוגע לעתיד ירושלים. בין היתר, הכריז אלנבי על נקיטת צעדים לשימור הסטטוס קוו בעיר, וכן על שמירת המקומות הקדושים לכל הדתות. הכיבוש, שהסתיים עם כניעתה של ירושלים בפני הצבא הבריטי ללא קרב, ביטא בעיני הבריטים את הגשמת השאיפה לחידוש השליטה הנוצרית בירושלים שהסתיימה עם תבוסתם של הצלבנים ועזיבתם את ארץ ישראל למעלה משש מאות שנים קודם לכן (בשנת 1291). למושל ירושלים מונה רונלד סטורס, אדם משכיל ורחב אופקים, שביקש לשים קץ להזנחה ולחוסר התכנון והאנרכיה, שאפיינו את ירושלים בתקופה העות'מאנית. זמן קצר לאחר כניסתו לתפקיד פרסם סטורס פקודות, צווים מנהליים ותקנות הנוגעים לבנייה בירושלים, דוגמת החובה לצפות בתים חדשים באבן.
מלחמת ששת הימים
יומיים אחר כך פרצה החטיבה לעיר העתיקה דרך שער האריות ממזרח. המח"ט, מוטה גור הודיע בקשר "הר הבית בידינו", והרב שלמה גורן תקע בשופר אל מול הכותל המערבי. עוד באותו החודש החליטה ממשלת ישראל להחיל את החוק הישראלי על מזרח ירושלים, ולתושביה הפלסטינים ניתן מעמד תושב קבע.
כתב יד ארפורט
תיאור כתב היד
כתב היד מכיל את נוסח התוספתא על ארבעת סדרי המשנה הראשונים (זרעים, מועד, נשים ונזיקין) במלואם, בהם פרק ב' במסכת מכות שהוא מקור בלעדי לו, מאחר שהוא חסר בשני עדי הנוסח האחרים (כתב-יד וינה ודפוס ונציה). אולם מעט לאחר ארבעת הסדרים הראשונים, באמצע פרק ה' במסכת זבחים שבסדר קדשים, נפסק כתב היד בפתאומיות, על אף שהגיליון הבא אחריו שנשאר חלק, היה משורטט ומוכן לכתיבה.
עושק (חוזה)
עושק היא אחת מן העילות המאפשרות לבטל את החוזה, בשל פגם בכריתת חוזה. ניתן לבטל חוזה מחמת עושק כאשר כריתת החוזה נבעה מניצול מצוקה של אחד המתקשרים ובלבד שתנאי החוזה היו גרועים במידה ניכרת מן המקובל. עילת העושק מנויה בפרק ב' בחוק החוזים הישראלי:
כסווה
כסווה (בערבית: كسوة) הוא הבד אשר מכסה ומקיף את הכעבה. הוא לרוב עשוי ממשי שחור ורקומים עליו השהאדה ופסוקים מהקוראן. בעבר הכסווה הייתה מורכבת מהבדים אשר כיסו את הבהמות שהובאו כקורבן, והיו בעלי סימנים מיוחדים של קדושה. הכסווה באותה התקופה לא הוחלפה אלא הונחה כסווה מעל כסווה. מנהג זה השתנה בתקופתו של אל-מהדי, ששם לב ששכבות רבות של בד מעמיסות על מבנה הכעבה.
הכסווה הוחלפה על ידי השבטים בסבב. בני קורייש נהגו להביא בדים מתימן, אך מתקופת האסלאם ועד היום היא מובאת ממצרים והחלפתה באחריות הח'אליפים. לאחר תום החג', הח'אליפים שבים לקהיר עם הכסווה המשומשת. החל משושלת מוחמד עלי, נהוג לחתוך את הבד לחתיכות, המחולקות לאנשי משפחת המלוכה ולאנשי דת בכירים. ניתן לראות חתיכות מבדי כסווה בקברים של בני משפחת המלוכה, שם נוכחותם נחשבת כסוג של ברכה.
אנטואן דה סנט-אכזופרי
אנטואן דה סנט-אכזופרי (בצרפתית: Antoine de Saint-Exupéry; 29 ביוני 1900 – 31 ביולי 1944) היה טייס, סופר, משורר ועיתונאי צרפתי, שנודע בעיקר בזכות ספרו "הנסיך הקטן".
ביוגרפיה
אשתו של סנט-אכזופרי, קונסואלו דה סנט-אכזופרי, חיברה את "זכרונות הוורד", שנה או שנתיים לאחר העלמו, כשכאב האבידה היה עדיין טרי בליבה. כשהושלם היא החביאה אותו בארגז. עם מותה ב-1979 היה הסיפור עדיין חבוי. שני עשורים מאוחר יותר התגלה כתב-היד כאשר חוסה מרטינס-פרוקטואוסו, שהיה יורשה של קונסואלו ועבד בשבילה שנים ארוכות, ואשתו מרטינה, גילו אותו בין תכולתו הרבה של הארגז. אלאן וירקונדלה, מחברה של הביוגרפיה של סנט-אכזופרי, ערך את "זכרונות הוורד", בעידונו את הצרפתית של קונסואלו ובחלוקתו לפרקים. הוצאתו לאור של כתב-היד בצרפת ב-2000, מאה שנים לאחר לידתו של אנטואן דה סנט-אכזופרי ב-29 ביוני 1900, הפכה לסנסציה לאומית בצרפת. הספר תורגם לשש-עשרה שפות (בין השאר לעברית; הוצאת "כרמל", ירושלים, 2006).
The Narrow Way
The Narrow Way The Narrow Way The Narrow Way The Narrow Way The Narrow Way The Narrow Way The Narrow Way
יגאל הורוביץ (וטרינר)
ביוגרפיה
שירת בחיל הים, למד מדעי בעלי החיים ב. לאחר סיום התואר הראשון טס ללימודי וטרינריה בנאפולי שבאיטליה ושם למד עד שנת 1990. אז, החל את תפקידו בספארי. הורוביץ הוא "מומחה לווטרינריה בתחום חיות הבר". הגדרת מומחיותו ניתנה לו על ידי הקולג' האירופאי והוא הווטרינר היחיד בישראל, נכון ל-2021, שנושא תואר זה. כמו כן הוא מומחה מטעם משרד החקלאות לרפואת חיות בר וגני חיות.
בינואר 2008 ניהל עם צוות בית החולים את הטיפול בכ־100 שחפים שהגיעו לבית החולים כתוצאה מהרעלה המונית. ד"ר הורוביץ עדכן כי השחפים שסבלו מהרעלת בוטוליזם היו מאוד חלשים, התקשו לעמוד על הרגליים, וחלקם התקשו גם בנשימה. הצוות העניק להם סיוע ראשוני שכלל טיפול תומך, מתן נוזלים וחמצן וציפורים בעלות דופק חלש זכו לסיוע בהגברת הדופק. לבית החולים הגיעו בעבר ציפורים מאירועים רבי נפגעים של ציפורים שהורעלו, אך באותה פעם דובר מספר פגועים חריג במיוחד. כמה ימים לאחר מכן חלק ניכר מהשחפים שבו אל הטבע.
לגונת מירים
לגונת מירים (בפורטוגזית: Lagôa Mirim; בספרדית: Laguna Merín) היא לגונה הנמצאת בין אורוגוואי לברזיל. אורכה 185 ק"מ ורוחבה כ-37 ק"מ. היא רדודה למדי ויפה רק לשיט ספינות קטנות. בינה לבין האוקיינוס האטלנטי ישנה רצועת חול נמוכה ברוחב 15-56 ק"מ. מימיה מתנקזים ללגונת דוס פאטוס הנמצאת מצפון לה.
טייקון
אטימולוגיה
המילה טייקון מקורה במילה היפנית טייקון (大君), שמוצאה מסינית (大君, dà jūn) ומשמעה "אדון גדול". זהו תואר ארכאי, שהיה נהוג בתקופת שוגונות טוקוגאווה, כדי לתאר במגעים רשמיים ודיפלומטיים את השוגון שמשל במדינה. המילה חדרה לארצות הברית ולאנגלית במחצית השנייה של המאה התשע-עשרה במקביל להתעשרותם של אנשי עסקים מסוימים, והתקבעה כמילה המתארת אילי-הון.
הטייקונים והמחאה החברתית
בשנת 2011, במהלך מחאת האוהלים, עלו הטייקונים שוב לכותרות, הפעם כמי שנטען כלפיהם כי הם נושאים בחלק מהאחריות ליוקר המחיה הגבוה בישראל, בשל הריכוזיות הרבה השוררת במשק. בעקבות זאת נשלח בשם חלקם מכתב לראש הממשלה בנימין נתניהו ("מכתב הטייקונים") בו הביעו את תמיכתם במאבק.
המערכה בצפון אפריקה במלחמת העולם הראשונה
מהלך העימות
ב-3 בינואר 1918 מונה נורי ביי למפקד צבא האסלאם ועזב לאזרבייג'ן ובמקומו מונה למפקד המערכה באפריקה יורש העצר עות'מאן פואד. ניסיון פריצה נוסף של האיטלקים נכשל ועד לסיומה של המלחמה הם נותרו נצורים בצפון לוב. הפסקת האש של מודרוס שנחתמה ב-30 באוקטובר הורתה על הפסקת כל פעולה צבאית וכניעתם של כל הכוחות העות'מאנים. מרבית הקצינים העות'מאנים סירבו להיכנע ונעו עם עות'מן פואד ו-500 מאנשיו דרומה, למדבר. הם חצו את הגבול לתוניס ושם נכנעו לכוחות צרפתים שהתחייבו לא למסרם לידי האיטלקים. למחרת שינה את דעתו הקצין הצרפתי והעביר את השבויים לכוחות האיטלקים שהוציאו להורג את מרבית בני השבטים ושמו את עות'מאן פואד במעצר בית בנאפולי.
ראו גם
מרד הסנוסים (1915)
אל-ג'הראא
היסטוריה
בסוף מלחמת המפרץ, התרחשה בחוצות אל-ג'הראא תקרית אוטוסטרדת המוות, בה הופצצו כוחות עיראקיים נסוגים על כביש 80 המקשר בין כווית סיטי לאל-ג'הראא.
ב-25 באוגוסט 2007 התפטרה שרת הבריאות של כווית בעקבות שרפה בבית חולים בעיר שגרמה למות שני מטופלים. ב-15 באוגוסט 2009 פרצה במהלך חתונה שרפה שהובילה למות 49 בני אדם ופציעתם של לפחות 80. בחקירת המקרה התברר כי אשתו לשעבר של החתן התנקמה בבעלה בהצתת אוהל בחתונתו שהכיל ילדים ונשים, אשר הכיל יציאה בודדת ולא עמד בתקנות הבטיחות הממשלתיות. זה היה האסון האזרחי הגדול ביותר שכווית חוותה ב40 השנים האחרונות.
אוניית המערכה היאיי
היאיי השתתפה ברבים מקרבות הצי הקיסרי היפני בראשית 1942, בהם כיבוש איי הודו המזרחיים והפשיטה באוקיינוס ההודי, ולאחר מכן אף השתתפה בקרב מידוויי, בו הצטרפה לכוח הליווי של אדמירל נובוטאקה קונדו, ולאחר מכן פעלה באיי שלמה במהלך קרב גוודלקנל. היא ליוותה את נושאות המטוסים היפניות בקרב איי שלמה המזרחיים ובקרב איי סנטה קרוז, והשתתפה בהפצצת שדה הנדרסון במהלך הקרב הימי על גוודלקנל. בקרב לילי בליל ה-13 בנובמבר 1942 לחמו היאיי ואוניית-האחות שלה קירישימה באוניות צי ארצות הברית. לאחר שהסבה נזק כבד לאוניות האמריקניות, ספגה היאיי נזק רב ונסוגה מהקרב, אולם התקפות אוויריות חוזרות ונשנות מצד מטוסי בעלות הברית ביום המחרת הביאו בסופו של דבר לשקיעתה בערב 14 בנובמבר מול חופי גוודלקנל.
חימוש
סוללות התותחים המשניות כללו שישה עשר תותחי 150 מ"מ (6 אינץ') שנפרסו לאורך גוף האונייה, שמונה תותחי 76 מ"מ (3 אינץ'), ושמונה צינורות טורפדו. במהלך סבב השיפוצים של היאיי הוסרו כל תותחי ה-76 מ"מ ובמקומם הותקנו שמונה תותחי 130 מ"מ (5 אינץ'), וכן נוספו מספר תותחי נ"מ 25 מ"מ (1 אינץ').
1941-1937: בנייה מחדש - אוניית מערכה מהירה
ב-26 בנובמבר 1941 יצאה היאיי ממפרץ הִיטוֹקַאפּוּ בחופו המזרחי של האי איטורופ שבאיים הקוריליים, ביחד עם קירישימה ושש נושאות מטוסים מהצי האווירי הראשון בדרכן להוואי. ב-7 בדצמבר 1941 תקפו מטוסי הצי הקיסרי את בסיס הצי האמריקני בפרל הארבור, וטיבעו ארבע אוניות מערכה אמריקניות וכלי שיט נוספים. בסוף המתקפה, ולאחר שהאימפריה היפנית הכריזה מלחמה על ארצות הברית, שבה היאיי ליפן.
1942: פעילות מבצעית וטביעה
ביוני 1942 הפליגה היאיי בכוח הפלישה למידוויי בפיקודו של אדמירל נובוטאקה קונדו במסגרת ההתקפה על אטול מידוויי הסמוך להוואי. בקרב מידוויי שהתפתח איבדו היפנים ארבע נושאות מטוסים, ולאחר התבוסה שבו קונדו וציו ליפן. ביולי עלתה היאיי על מבדוק יבש ועברה סדרת שיפוצים ושיפורים, ובין השאר נוספו לחימושה תותחי נ"מ נוספים 25 מ"מ. באוגוסט ליוותה היאיי את נושאת המטוסים שוקאקו במהלך קרב איי שלמה המזרחיים, ובחודש אוקטובר הצטרפה לכוח שיצא להפגיז את שדה הנדרסון — שדה התעופה של בעלות הברית בגוודלקנל, אך נותרה משמר אחורי בעוד אוניות המערכה הרונה וקונגו הפגיזו את שדה התעופה בליל ה-13 באוקטובר. בין ב-26 באוקטובר ל-30 באוקטובר השתתפו היאיי ואוניות המערכה האחרות בקרב איי סנטה קרוז.
טורה אנונציאטה
טורה אנונציאטה (באיטלקית: Torre Annunziata) היא עיירה לחופו המזרחי של מפרץ נאפולי במחוז קמפניה באיטליה, היושבת בין הים לבין הוזוב. בשנת 2004 התגוררו בעיר 47,877 תושבים.
נרקיס וגולדמונד
קונפליקט זה ליווה את הסה במהלך חייו כאשר פרש מן המנזרים והחל לכתוב. מרכז הקונפליקט מתמקד בדרך לעבוד את אלוהים - דרכו של הנזיר בעל שלוות הנפש והחכמה הסטואית, ודרכו של האמן שעליו ללמוד כיצד לברוא ולתקן. הספר מצליח לשלב בין הרומנטיקה שעוסקת באמנות לבין הריאליזם שעוסק בעולמו המחשבתי של האדם.
הקונפליקט שבין שתי הדמויות
אמנם גולדמונד הוא האמן ונרקיס הוא הנזיר, אבל אף אחד מהם אינה דמות שטחית. אצל שניהם מתרחש הקונפליקט בין הבחירה בעולם המחשבה הלוגית לבין הבחירה בעולם האמנותי.
Mellon Collie and the Infinite Sadness
הקלטה והפקה
בתום סיבוב ההופעות שערכה הלהקה לקידום אלבומה השני, Siamese Dream (1993), שב בילי קורגן למלאכת הכתיבה. האלבום היה צפוי להיות כפול כבר מן ההתחלה. קורגן אמר כי "חסרו לנו מעט מאוד חומר על מנת להפוך את Siamese Dream לאלבום כפול. באלבום החדש, נהניתי מאוד מכר הפעולה הרחב שהועמד לרשותנו, שבו היה מקום לכלול חומרים מסוג שונה".
באפריל 1995, החלו חברי הלהקה להקליט באולם חזרות, במקום להיכנס הישר לאולפן ההקלטות. פלוּד דחק בלהקה לשנות את הרגלי ההקלטה שלה. קורגן ציין מאוחר יותר כי "פלוּד הרגיש שיכולותיה החיות של הלהקה לא מוצו היטב בהקלטה". בפגישות הקלטה אלה, הקליטה הלהקה עם פלוּד קטעי קצב גסים שהיוו את הבסיס לאלבום החדש.
ברונסון
ברונסון (באנגלית: Bronson או Brunson) הוא שם משפחה.
אלכסיי ורלאמוב
אלכסיי ניקולאייביץ' ורלאמוב (ברוסית: Алексе́й Никола́евич Варла́мов, נולד ב-23 ביוני 1963 במוסקבה) הוא פילולוג, סופר והיסטוריון של הספרות רוסי, שכתב, בין השאר, ביוגרפיות של סופרים רוסים מן המאה ה-20.
דנה אברהם-סמו
קריירת משחק
ב-2014 שיחקה את רלי ב"הפרלמנט". בשנים 2009–2015 גילמה את ויקי בסדרה "פולישוק", ופורסם כי היא גם תשתתף בהצגה המבוססת על הסדרה של תיאטרון בית ליסין. ב-2015 שיחקה בסרט "סוף עידן התמימות" ובתפקידי אורח בסדרות "מריו", "השוטר הטוב" ו"כנסת נכבדה".
בחורף 2019 הופיעה בסדרת הטלוויזיה "הנספח" בתפקיד רבקה, עובדת השגרירות.
דולב חזיזה
חזרה לבני יהודה תל אביב
לקראת עונת 2018/2019 חזר לבני יהודה תל אביב מליגת העל, והפך לשחקן הרכב קבוע בקבוצה, עמה אף העפיל לפלייאוף העליון וזכה עמה בגביע המדינה לעונת 2018/2019. הוא פתח בהרכב במשחק הגמר בגביע המדינה מול מכבי נתניה, ואף כבש בדו-קרב בעיטות ההכרעה. בליגה ערך חזיזה 34 הופעות בעונה זו, בהן כבש שלושה שערים.
רודופי
גאוגרפיה
הרי רודופי מחולקים לחלק מזרחי ולחלק מערבי. החלק המזרחי מעט גבוה יותר ובו נמצאת הפסגה הגבוהה, גוליאם פרליק (2,191 מ'). אלו הם הרי קארסט, המאופיינים במערות רבות ותצורות סלע, כגון, גשרי סלע טבעיים.
בהרי רודופי מספר אתרי סקי, שהגדול שבהם הוא אתר הסקי פמפורובו (Pamporovo, בקירילית: Пампорово).
בהרי רודופי שוכנת מערת הנטיפים סנז'נקה המהווה יעד תיירותי.
יגודינה (כדורגל)
היסטוריה
בשנת 1957 העפיל לליגה היוגוסלבית השנייה. בשנת 1962 3 מועדוני כדורגל מהעיר יגודינה התמזגו למועדון כדורגל יגודינה. המועדון שיחק לסירוגין בליגה השלישית ובליגה הרביעית של יוגוסלביה. בשנת 1993 לאחר התפרקות יוגוסלביה המועדון העפיל לליגה השנייה של סרביה ומונטנגרו. המועדון שיחק לסירוגין בליגה השנייה ובליגה השלישית של סרביה ומונטנגרו. בסוף עונת 2005/2006 הקבוצות של מונטנגרו פרשו מהליגות המשותפות עם סרביה והוקמו ליגות חדשות של קבוצות מסרביה. המועדון שיחק בעונת 2006/2007 בליגה הסרבית השלישית בסוף העונה סיים את הליגה במקום הראשון והעפיל לליגה הסרבית השנייה.
אני גיטרה
מבנה פרק
סינגולדה, בדיאלוג עם גיטרה מוזהבת בשם "גולדה", עליה מנגן גיטריסט צעיר (עד גיל 13), מציג את השיר, מספר על האמן, על התקופה, על תהליך הכתיבה של השיר ועל השפעתו ותרומתו לעולם המוזיקה.
מלחמת אתיופיה-אריתריאה
סיום המלחמה
בדצמבר 2000, אריתריאה ואתיופיה חתמו על הסכם השלום שסיים את המלחמה, הסכם אלג'יר, והקימו זוג ועדות שיפוטיות מחייבות, ועדת הגבול בין אריתריאה לאתיופיה וועדת התביעות האריתריאנית-אתיופית, כדי לקבוע את גבולות המחלוקת ביניהם ואת התביעות הקשורות. באפריל 2002 הוועדה פרסמה את החלטתה (עם הבהרה ב-2003), אולם חילוקי דעות בעקבות המלחמה גרמו למבוי סתום שלווה בשל תקופות של מתיחות מוגברת ואיומים מחודשים במלחמה. מאז החלטות אלו אתיופיה סירבה להתיר את הסימון הפיזי של הגבול, בעוד שאריתריאה מתעקשת כי הגבול חייב להיות כפי שהוגדרו על ידי הוועדה. כתוצאה מכך, הגבול נקבע רק באופן וירטואלי, ובזאת סיימה הוועדה את עבודתה.
גראנג'
סגנון, שורשים והשפעות
מרק ארם, סולנה של להקת הגראנג' גרין ריבר (ומאוחר יותר של מאדהאני), מוזכר לעיתים קרובות כאדם הראשון שהשתמש במונח "גראנג'" לשם תיאורו של הסגנון. ארם השתמש במקור במונח באופן שלילי, כאשר כינה את סגנונה של הלהקה "גראנג' טהור, חרא טהור". התקשורת לא התייחסה להתבטאות זו כשלילית, והמונח החל לשמש לשם קיטלוגה של כל להקה שסגנונה נשמע דומה לזה של גרין ריבר. המילה "גראנג'" מתארת סגנון אופנתי בלתי-מוקפד ובלתי-מתואם במתכוון, וכן משמשת כמילה נרדפת ל"לכלוך" או "עפר". המונח נשמע כמונח הולם לשם תיאור הסגנון, בגלל צליל הגיטרה ה"מלוכלך" שהוא מתאפיין בו וכן בגלל ההופעה החיצונית הבלתי-מוקפדת שהייתה נהוגה בקרב רוב מוזיקאי הגראנג', שהיוותה ניגוד גמור להופעתם המצוחצחת יחסית של להקות גלאם מטאל של שנות השמונים.
אפעה קריני
התנהגות
נחשי אפעה קריני פעילים בעיקר בשעות בין הערביים ובלילה. במהלך היום הם מתחבאים במקומות מסתור כמו מחילות, מתחת לסלעים וגזעים רקובים. באזורים חוליים הם עשויים לקבור את עצמם ולהשאיר רק את הראש חשוף. לרוב הם פעילים לאחר גשמים או בלילות לחים. המין הזה נמצא לעיתים קרובות מטפס על שיחים, לעיתים עד לגובה של 2 מ' מעל האדמה. כאשר יורד גשם, עד ל-80% מאוכלוסיית הבוגרים יטפסו על שיח או עץ. נצפו כבר עד ל-20 פריטים שהצטופפו יחד על ראש שיח קקטוס אחד.
גראנג'
הסיקור התקשורתי
למרות רתיעתם של מעריצי הגראנג' מסיאטל משטחיות תקשורתית שכזו, רוב מוזיקאי הגראנג' מן האזור המשיכו להתלבש באותו סגנון בו התלבשו לפני עלייתם אל הכותרות. גם מוזיקאים מאזורים אחרים החלו להתלבש בצורה דומה ובגדי מעצבים יקרים פינו את מקומם לפרטי לבוש פשטניים יותר, תופעה שהתפשטה אל תרבות הרוק כולה. פרטי הלבוש שהיו פופולריים באותה תקופה היו פלנל, ג'ינס, מגפיים (לעיתים קרובות של "ד"ר מרטנס") ונעלי התעמלות של "קונברס". מעריצים צעירים רבים מחוץ לסיאטל אימצו סגנון פשטני זה, שאותו ראו כניגוד לנורמות השטחיות והנשלטות בידי החברות הגדולות של התרבות הפופולרית. באנגליה, נערים שהתלבשו בסגנון הגראנג' זכו לכינוי "גראנג'רס", בעוד שהכינוי הרווח בארצות הברית היה "גראנג'יז". החזות השחצנית המסורתית של כוכבי הרוקנרול הפכה להיות מעליבה עבור שוחרי מוזיקה רבים, מה שיצר בין השאר טרנד של רתיעה מתעשיית האופנה. נוצרה תופעה משונה, כאשר רתיעה זו סייעה לתעשיית האופנה לדחוף את קו "אופנת הגראנג'" עוד יותר, כשהיא מנצלת את תיעובם של המעריצים מתעשיית האופנה על מנת למכור את מרכולתה לאותם מעריצים עצמם. כתוצאה מכך, מעריצי גראנג' רבים חדלו מלהתלבש באופן "מסורתי" במהירות יחסית, והתעשייה חדלה אף היא מלשווק פרטי לבוש אלה זמן קצר לאחר מכן.
הירידה בפופולריות
גורם נוסף שייתכן ותרם לירידה בפופולריות של הגראנג' הוא עלייתו של ז'אנר הפוסט-גראנג'. פוסט-גראנג' היה גרסה נוחה יותר לאוזן של הגראנג', והוא נמנע מן הצליל ה"מלוכלך" שמעריצי הגראנג' התרגלו אליו. רבים מאמינים כי תת-הז'אנר הוא פיתוח של מנהלי חברות התקליטים שרצו למכור גרסה של גראנג' שתמכור לקהלים גדולים יותר כתוצאה מכך שהצליל שלה יהיה קרוב יותר למוזיקת הפופ. באמצע שנות התשעים החלו חברות התקליטים להחתים מספר להקות שפיתחו צליל כזה והעניקו להן חשיפה נרחבת. למרות שחלק מלהקות אלה, כגון סילברצ'ייר ובוש, זכו להצלחה גדולה, מעריצי גראנג' רבים דחו אותן כחלק מן הז'אנר, בטענה שהן "מכרו את עצמן בזול". דוגמאות בולטות ללהקות כאלה הן קנדלבוקס וקולקטיב סול, שנדחו בתקיפות על ידי מעריצי הגראנג'. גם להקות פוסט-גראנג' מאוחרות יותר כגון קריד וניקלבק, שהופיעו לאחר שהגראנג' נעלם כליל מן הזרם המרכזי של הרוק האמריקאי וזכו להצלחה גדולה, נדחו מכל וכל על ידי מעריצי הגראנג' הוותיקים.
קרמיקה מתכתית
מאפייני הכלים
הכלים במשפחה זו כוללים קערות, טסים, פכים, פכיות, אגנים וקנקנים, אך ללא סירי בישול. יחד עם כלי היום-יום, ניתן למצוא במשפחה זו גם פיטסים ואף צלמיות ודגמי מיטה אשר נעשו בטכנולוגיה זהה. אלה עשויים מחומר אדום-ורוד בעבודת יד, ונצרפו בצורה איכותית בטמפרטורות גבוהות - מעל 900 מעלות. הכלים הקטנים היו לרוב מחופים באדום וממורקים, בעוד שהכלים הגדולים - קנקנים ופיטסים ואף טסים - היו מסורקים ב"סירוק פרוע" או "סירוק דגמים", ייתכן כמצע לכיור.
תפוצה
הקרמיקה המתכתית התחילה להופיע בצפון הארץ בתקופת הברונזה הקדומה 1 א' (EB Ia) והמשיכה עד הברונזה הקדומה 3 (EB III). שיא התפוצה היה בברונזה הקדומה 2 (EB II) ותחילת הברונזה הקדומה 3, אלה מהווים בין 50 ל-80 אחוז מסך המכלולים הקרמים בצפון הארץ. הימצאותם בצפון הארץ (הגליל, הגולן ודרום לבנון), וכמו כן הרכבם המינרלוגי, חומר בלית של בזלת וגיר, מצביעים על מרכזי ייצור במורדות הדרומיים של החרמון - אך אלה טרם נתגלו בשטח.
רוני פורוקארה
קריירה
באוגוסט 2012 הגיע לישראל וחתם בעירוני קריית שמונה, במדיה שיחק בשלושה משחקים בליגת העל ובשני משחקי גביע הטוטו, ובינואר 2013 שוחרר מהקבוצה.
דיזנהאוז
דיזנהאוז – בי.טי.סי. המוכרת בשם המקוצר "דיזנהאוז" היא חברת תיירות ישראלית שהוקמה בשנת 1926 כחברת נסיעות משפחתית על ידי יאיר סולומון דיזנהויז.
מריו זגאלו
קריירה ככדורגלן
כשחקן שיחק זגאלו לרוב בעמדת הקיצוני השמאלי, אך באפשרותו היה לשחק גם כקשר התקפי מאחורי החלוץ. הוא החל את הקריירה שלו ב-1948 בקבוצת אמריקה פוטבול קלוב (ריו דה ז'ניירו), מהקבוצות הבכירות של ריו דה ז'ניירו, וב-1950 עבר לפלמנגו. זגאלו שיחק בפלמנגו במשך שמונה שנים והפך לאחד מהשחקנים הבולטים בתולדות הקבוצה, אף שלא הצליח לזכות עמה בתארים. הוא הבקיע במדי הקבוצה 30 שערים ב-217 הופעות.
קריירה כמאמן
ב-1970 נקלע מאמן הנבחרת הלאומית, ז'ואו סלדאניה, לסכסוך מתמשך עם התקשורת הברזילאית ועם נשיא המדינה, אמיליו מדיסי, שדרש להשפיע על בחירת הסגל. בעקבות דרישה זו התפטר סלדאניה מתפקידו, וזגאלו מונה במקומו למאמן הנבחרת, חודשיים לפני פתיחת טורניר המונדיאל. לאחר מינויו לתפקיד שמר זגאלו על מרבית הסגל ששיחק תחת סלדאניה, אך ביצע מספר שינויים טקטיים. הוא הצליח לשלב בהרכב הנבחרת את ז'רסון וריבלינו, ששיחקו שניהם כקשרים מרכזיים מטבעם, בכך שהסיט את ריבלינו לקישור ההתקפי ותפקד את ז'רסון כאחראי העיקרי על בניית המשחק. זגאלו פתח בקישור ההתקפי גם עם ז'אירזיניו ופלה, שותפו בנבחרת שזכתה בגביעי העולם ב-1958 וב-1962, ועם טוסטאו כחלוץ מרכזי.
הנבחרת ששיחקה תחת זגאלו במונדיאל 1970 התאפיינה בשילוב ייחודי של סגנון משחק התקפי ומרהיב, שכלל הנעת כדור בלתי-פוסקת, יחד עם יכולת טקטית טובה. תרומתם ההתקפית של מגני הכנף אפשרה לנבחרת לשנות לעיתים תכופות את המערך תוך כדי המשחק. ברזיל הבקיעה 19 שערים באותו טורניר, ניצחה 2:4 את פרו ברבע הגמר ו-1:3 את אורוגוואי בחצי הגמר, ופגשה במשחק הגמר את נבחרת איטליה. על אף שיטת ה"קטנאצ'ו" ומשחק ההגנה הקשוח שהפגינה איטליה, הצעיד זגאלו את נבחרתו לניצחון 1:4 ולזכייה בטורניר. בכך הפך זגאלו לאדם הראשון שזוכה בגביע העולם הן כשחקן והן כמאמן (הוא אחד משלושה שעשו זאת לאורך ההיסטוריה, יחד עם פרנץ בקנבאואר ודידייה דשאן). בעקבות היכולת שהפגינה, נחשבת נבחרת ברזיל של אותו טורניר לאחת מהבולטות בתולדות טורנירי גביע העולם.
ב-1971, במקביל לעבודתו כמאמן הנבחרת, מונה זגאלו למאמן פלומיננזה והצעיד אותה לזכייה באליפות ריו דה ז'ניירו. ב-1972 עבר לאמן את פלמנגו מאותה מדינה, קבוצתו לשעבר ככדורגלן, והוביל אותה לשתי זכיות באליפות. לאחר שלוש שנים בקבוצה, שב זגאלו לאמן את בוטפוגו למשך עונה אחת. בין 1976 ל-1978 שימש כמאמן נבחרת כווית, ולאחר מכן חזר פעם נוספת לבוטפוגו. במשך השנים הבאות עבר זגאלו בקבוצות רבות, ובהן אל-הילאל מערב הסעודית, ואסקו דה גאמה, נבחרת ערב הסעודית ובנגו. הוא הצעיד את נבחרת איחוד האמירויות הערביות להעפלה למונדיאל 1990, אך פוטר מתפקידו לפני הטורניר.
זגאלו שימש כעוזרו של המאמן קרלוס אלברטו פריירה בנבחרת ברזיל שזכתה במונדיאל 1994. לאחר טורניר זה קיבל מחדש את תפקיד המאמן הראשי של הנבחרת, והוביל אותה לזכייה בגביע הקונפדרציות ובקופה אמריקה ב-1997 ולהעפלה לגמר מונדיאל 1998, שם הפסידה 3:0 לנבחרת צרפת. זגאלו שיתף במשחק הגמר את כוכב הנבחרת, רונאלדו, על אף שסבל ממחלה לפני המשחק. לאחר מכן אימן זגאלו את קבוצות פורטוגזה ופלמנגו, וסיים את קריירת האימון שלו ב-2001. עם זאת, הוא שימש כיועץ מקצועי לפריירה בנבחרת הלאומית במהלך טורניר מונדיאל 2006.
סכר טוקורוי
הסכר מהווה מחסום של ממש עבור בעלי חיים של מים מתוקים אשר נודדים באפיק הנהר לאתרי רבייה קבועים, והוא כולל גשר המאפשר מעבר הולכי רגל עליו.
המלחמה העות'מאנית-רוסית (1676–1681)
המלחמה העות'מאנית-רוסית 1676–1681, הייתה מלחמה בין רוסיה הצארית לבין האימפריה העות'מאנית, והיא נגרמה על ידי ההתפשטות העות'מאנית במחצית השנייה של המאה ה-17. הייתה זו המלחמה השנייה בהיסטוריה של מלחמות רוסיה-טורקיה.
רקע
לאחר שתפסו הרוסים את האזור של פודוליה במהלך המלחמה העות'מאנית-פולנית (1672–1676), הממשלה העות'מאנית שאפה להרחיב את שלטונה על כל אוקראינה של הגדה הימנית עם תמיכתו של הווסאל (מאז 1669), ההטמאן פטרו דורושנקו. המדיניות הפרו-טורקית גרמה לאי שביעות רצון בקרב רבים מהקוזאקים האוקראינים, אשר בחרו בשנת 1674 באיוון סמואילוביץ' (ההטמאן של אוקראינה של הגדה השמאלית) להיות ההטמאן הכללי של כל אוקראינה.
המערכה ב-1677
הסולטן מינה את יורי חמלניצקי, שהיה שבוי של הסולטן באותה העת, להיטמאן של הגדה הימנית של אוקראינה. ביולי 1677 הסולטן פקד על הצבא שלו (45,000 חיילים), שהיה תחת פיקודו של איברהים פאשה להתקדם לכיוון צ'יהירין. . ב-30 ביולי 1677 הגיעו יחידות החלוץ למבצר, וב-3 באוגוסט הגיע לשם עיקר הצבא העות'מאני. הכוחות של סמואילוביץ' וגריגורי רומודאנובסקי הצטרפו ב-10 באוגוסט, ורק ב-24 באוגוסט הם חצו את הנהר סולה בדרך לצ'יהירין. ב-26–27 באוגוסט, התנגשו כוחותיהם עם יחידות הסיור והתצפית העות'מאנים, ובכך אפשרו את חציית שאר הכוחות האוקראינים לחצות את הנהר תחת אש ארטילרית חזקה. ניסיונות הטורקים לשוב אל הנהר נהדפו על ידי כוחותיו של גנרל מיור שפלב. כוחות פרשים מוסקובאיים ואוקראינים תקפו את המחנה הצבאי הטורקי-טטרי והשתלטו עליו ב-28 באוגוסט, תוך שהם גורמים לנפגעים רבים. למחרת היום הסיר איברהים פאשה את המצור על צ'יהירין ונסוג בחופזה לנהר האינגול ומעבר לו. סמואילוביץ' וגריגורי רומודאנובסקי נכנסו לעיר ב-5 בספטמבר. הצבא העות'מאני איבד בקרבות 20,000 איש, ובעקבות כך נכלא איברהים פאשה בשובו לקונסטנטינופול, בעוד החאן של קרים סלים הראשון ג'יראי איבד את כסאו.
המערכה ב-1678
XII - שער העיר התחתונה]] ביולי 1678, הצבא העות'מאני (70,000 חיילים) בפיקוד הווזיר הגדול קארה מוסטפא עם צבא הטטרים של קרים (עד 50,000 חיילים) הטילו שוב מצור על צ'יהירין. הצבאות הרוסים והאוקראינים (70-80,000) פרצו דרך העמדה המבוצרת של כוח החיפוי הטורקי ופתחו במנוסה. לאחר מכן הם התבצרו על הגדה השמאלית של נהר טיאסימין, מול המצודות שהיו תחת המצור של הצבא הטורקי-קרימאי על הגדה השנייה. המעברים נהרסו והיה קשה לתקוף את הטורקים. אמנם החיילים יכלו להיכנס באופן חופשי לצ'יהירין, אבל הם כבר היו מוקפים בעמדות מצור אחרות מצוידות היטב, והביצורים שלהם נפגעו קשות. כאשר הטורקים פרצו לעיר התחתית של צ'יהרין ב-11 באוגוסט, הורה רומודאנובסקי לעזוב את המצודה ולנסיגת הכוחות לגדה השמאלית. הצבא הרוסי נסוג אל מעבר לדנייפר, ופגע בצבא הטורקי שרדף אחריו. מאוחר יותר תפסו הטורקים את קאנב וביססו את כוחו של יורי חמלניצקי על הגדה הימנית של אוקראינה, אולם לא העזו להמשיך לקייב, שם הוצבו הכוחות הרוסיים.
ג'וש ריסדון
קריירה בינלאומית
ריסדון ערך את הופעת הבכורה שלו במדים הלאומיים במשחק מוקדמות מונדיאל 2018 נגד נבחרת בנגלדש ב-17 בנובמבר 2015.
ג'ורג' קוקרופט
חייו
את לימודי התואר ראשון סיים קוקרופט באוניברסיטת קורנל, ואת לימודי התואר השני באוניברסיטת קולומביה. מאוניברסיטה זו אף קיבל תואר פרופסור בפסיכולוגיה.
לבנין הכרוב
תיאור
פרפר בינוני בעל מוטות כנפיים של כ-55 מ"מ. צבעו לבן וקצה הכנף הקדמית שחור. הנקבה גדולה מהזכר ולה שתי נקודות שחורות בולטות על הכנף הקדמית. צבע הכנף מצידה האחורי לבן ולעיתים ירקרק.
מאנוס חג'ידאקיס
חייו
בשנת 1966 נסע חג'ידאקיס לניו יורק להצגת הבכורה של Ilya Darling, מחזמר של ברודוויי, המבוסס על "רק בימי חול" ובכיכובה של מלינה מרקורי. הוא לא שב ליוון עד 1972, בעיקר בשל התנגדותו לדיקטטורה הצבאית שהשתלטה על המדינה. בתקופת שהותו באמריקה השלים כמה יצירות חשובות, ביניהן "ריתמולוגיה" לפסנתר סולו, הקובץ התזמורתי המפורסם "חיוך ג'וקונדה" (בהפקת קווינסי ג'ונס), ופסגת הישגיו המוזיקליים, מחזור השירים "מגנוס ארוטיקוס", שבו השתמש בפואמות יווניות מן התקופה העתיקה (סאפפו, אאוריפידס), מימי הביניים (בתים משירי עם והרומנסה "ארופילה" של גיאורגי הורטאציס) ומימינו (דיוניסיוס סולומוס, קונסטנדינוס קוואפיס, אודיסאוס אליטיס, ניקוס גאטסוס, מיטיוטיסה, גיאורגי סאראנטריס), יחד עם מובאה מספר משלי. תקליטו "Reflections" עם "אנסמבל הרוק'נרול של ניו יורק" הכיל אחדים משיריו היפים ביותר, אם בצורה תזמורתית ואם בצירוף מילים באנגלית שהוסיפה הלהקה - תקליט שהקדים בכמה עשורים את מגמות הפיוז'ן.
לאחר מותו של נינו רוטה התכוון חג'ידאקיס לחזור ולחבר מוזיקה לקולנוע בשביל הסרטים של ידידו, פדריקו פליני, אך שיתוף הפעולה לא יצא לפועל בגלל ההִתְדַּרְדְּרוּת בבריאותו. הוא מת ב-15 ביוני 1994, ממחלת לב וסוכרת. הוא היה הומוסקסואל שהעדיף לחיות בגפו.
הבחירות הכלליות בבריטניה 2005
שנתיים לאחר הבחירות התפטר בלייר מראשות הממשלה, והוחלף על ידי גורדון בראון. נכון ל-2022, זו מערכת הבחירות האחרונה שבה הייתה הלייבור המפלגה הגדולה ביותר.
קהילת יהודי חלב
היסטוריה
במקום אחר הוא נוקב במספר 1,500 וייתכן שהכוונה היא למספר המשפחות.
בית הכנסת המרכזי
בית הכנסת המרכזי, שכונה גם "בית הכנסת של יואב בן צרויה", בשל כך שלפי המסורת מיוחס ייסוד הקהילה למהלכיו הצבאיים, שימש כמקום פולחן יהודי ככל הנראה כבר במאה ה-5. המבנה הוקם במאה ה-9 והושפע מהאדריכלות המוסלמית. הוא נפגע במאה ה-13 כתוצאה מהכיבוש המונגולי של חלב, ובשנת 1327 הפך למסגד בפקודת השלטונות. בעת כיבוש העיר בידי טימור לנג ב-1400 חרב הבניין, והוא נבנה מחדש ב-1418. במהומות שאירעו בעיר בסוף שנת 1947 (פרעות חלב), הועלה המבנה באש וניזוק באורח קשה, אך הוא עדיין ניצב במקומו וזוכה להגנת השלטונות. הוא שופץ באופן חלקי בשנת 1992 במימון יהודים יוצאי העיר, אך הוא אינו בשימוש מזה שנים רבות.
על הקהילה
בשנת 1986 הוקם המרכז העולמי למורשת יהדות אר"ץ.
חינוך
בשנות ה-40 של המאה ה-20 היו שלושה בתי כנסת בעיר העתיקה, וביניהם בית הכנסת הגדול והעתיק שבו היה "כתר ארם צובא". בשכונה החדשה היו גם כן שלושה בתי כנסת: כניס אל ג'מליה, כניס תלמוד תורה ובית כנסת על שם דבאח. בנוסף היו אנשים שהתפללו בבתים פרטיים ובבית הספר אליאנס.
יהושע בן עמי
חקר השואה
בשנות ה-80 יצא לגמלאות, ומאז הקדיש את כל עתותיו וכוחו לחקר השואה, בעיקר שואת יהדות הונגריה. במסגרת מחקריו אלה נתקל בספריהם של רודולף ורבה ואלפרד וצלר, שהצליחו לברוח יחד ממחנה ההשמדה אושוויץ, הגיעו לסלובקיה באפריל 1944 ושם מסרו עדות על הנעשה באושוויץ ועל הגורל הנשקף לקהילה היהודית בהונגריה, שמכונת ההשתקה הנאצית הצליחה למנוע מאנשיה כל ידיעה על מה שאירע למשלוחים קודמים שהגיעו לאושוויץ.
קרב מאיפו
רקע
בינתיים המשיך צבא הרויאליסטים בנסיונותיו להביס סופית את המורדים ולבסס את ניצחונו, ולאחר קרב קאנצ'ה רייאדה פתח כנגדם במערכה עיקשת אשר נתקלה בהתנגדות בכל עיירה וכפר, מה שעיכב את התקדמותו של אוסוריו ונתן למורדים זמן נוסף לארגן מחדש את כוחותיהם ולתכנן כיצד למנוע בעדו את הכניסה לסנטיאגו.
ההכנות לקרב
בליל ה-4 באפריל התמקם הצבא הספרדי בלו אספחו (Lo Espejo), כשבעה קילומטרים מצבא המורדים. עם שחר תפס צבאו של סן מרטין את חלקם הדרומי של הגבעות הנמוכות שקו הרכס שלהן נמשך ממערב למזרח, כאשר הדיוויזיה של לאס הראס נפרשה מימין, הדיוויזיה של אלבראדו משמאל וזו של קינטאנה בעורפן. הגרנדירים התמקמו בקצה האגף הימני בעוד הפרשים של הקסאדורס (Cazadores) באגף השמאלי. הארטילריה נחלקה לשתי חטיבות, בפיקודם של בלנקו אנקלאדה ובורגוניו, שאובטחו משני צדדיהן על ידי כוחות חיל רגלים.
עיצוב ספרים
גודל הדף
גודל (אורך ורוחב) הדף משקף שתי החלטות התלויות זו בזו: גודל הדף הפיזי, וגודל החלק המודפס של הדף. ההבדל בין גדלים אלה יוצר את שולי הדף. בקביעת גודל הדף נהוג להתחשב בגודלו של גיליון הדפוס, כך שהגיליון ינוצל במלואו.
כפי שניתן לראות מהגדלים המקובלים, כמעט תמיד גובה הספר עולה בשיעור ניכר על רוחבו (עיצוב זה קרוי portrait). לעיתים נבחר דווקא עיצוב שבו רוחב הדף עולה על גובהו. עיצוב זה קרוי landscape, והוא נבחר במקרים אחדים:
בספרי עיון
הצגה של רעיון בצורה גרפית טובה מעבירה אותו לקורא בבהירות ובקלות העולים על אלה של הצגה מילולית, ומסייעת לזכור רעיון זה, ולכן איורים נאותים תורמים רבות לאיכות הספר.
הנפשת חול
הנפשת חול או הנפשה באמצעות חול הוא סוגה של הנפשה (אנימציה) או אמנות במה במסגרתה האמן יוצר סרט הנפשה באמצעות ציור באצבעותיו על גבי משטח מואר, כאשר ה"צבע" בו נעשה שימוש הוא חול. האמן מצייר בחול על ידי זריית חול על גבי המשטח והזזתו. שימוש בצבעי חול שונים או במשטח מואר שצבעיו משתנים מאפשר הנפשה צבעונית.
אינוקנטיוס השלושה עשר
לפני היותו לאפיפיור
הוא למד באנקונה ולאחר מכן בקולג' הישועי ברומא ובספיאנצה – אוניברסיטת רומא. בנוסף ללימודי הסמכה לכהונה התמחה במשפט קאנוני ומשפט אזרחי. ב-26 ביוני 1695 מונה על ידי אינוקנטיוס השנים עשר לארכיבישוף טרסוס (תואר בלבד, ללא סמכויות כנסייתיות) ונונציו לשווייץ. בין השנים 1697 ל-1710 הועבר לכהן כנונציו לפורטוגל. ב-7 ביוני 1706 הועלה לדרגת קרדינל. ב-1709 מונה לארכיבישוף אוזימו וב-1712 לארכיבישוף ויטרבו וטוסקנלה, כן כיהן בתפקיד מזכיר אוצר הקרדינלים בקוריה הרומאית. ב-1719 התפטר מתפקידיו בשל מחלה.
אנקת גבהים (סרט, 1992)
הפקה
חברת ההפקה סרטי פרמאונט נאלצה להוסיף לשם הסרט את שם הסופרת מכיוון שהזכויות על השם "אנקת גבהים" שייכות לחברת סמואל גולדווין סטודיו (שנמכרה למטרו גולדווין מאייר) בשל קבלת הזכויות עבור הסרט משנת 1939.
אינוקנטיוס השלושה עשר
אפיפיורות
מבחינה מדינית הבטיח האפיפיור סיוע לונציה ולמלטה במאבקן נגד האימפריה העות'מאנית. באנגליה תמך בטענתו של ג'יימס פרנסיס אדוארד סטיוארט לכתר, והלה שהה ברומא תחת חסותו.
מבצע גי"ס
אחרית דבר
הכוח המקובץ שכונס לשם מבצע 'גי"ס' פוזר ב-2 באוגוסט. בימים הראשונים שלאחר המבצע ניסה צה"ל להטריד את המצרים בכביש מג'דל-בית ג'וברין, כקלף מיקוח לחסימת הדרך לנגב, אולם המצרים היו נחושים להתמיד בניתוק הדרך, והדבר הביא, בנוסף, להפצצות גמול של חיל האוויר המצרי. צה"ל למד מן המבצע כי לצורך פתיחת הדרך לנגב דרוש סדר כוחות גדול בהרבה. הדרך לנגב נותרה חסומה עד לשבוע השלישי של אוקטובר, עת נפתחה במהלך מבצע יואב. בלילה שבין 19 ל-20 באוגוסט נעשה ניסיון להעביר שיירה לנגב בדומה ל'גי"ס 2', אלא שזה צלח פחות. השיירה נתגלתה והותקפה, חמישה מנוסעיה נפצעו, אחד מהם קשה. ראש השיירה ובו חמישה ג'יפים, זחל"ם ומשאית אחת, הצליח להיחלץ ולעבור, אך רובה של השיירה הוסג וחזר על עקבותיו. מהשבוע הרביעי של אוגוסט ועד לסיום מבצע יואב, הועברה לנגב אספקה על ידי מטוסי תובלה של חיל האוויר, אשר הוציא לפועל את מבצע אבק. בנוסף, אם כי המצרים ניתקו את הנגב באשר למעבר כלי רכב, הרי התנועה הרגלית נותרה כמעט בלתי מופרעת.
נו סרנדר (2012)
עלילות
ב-23 באוגוסט בפרק של התוכנית Impact Wrestling, אוסטין אריס נפצע בזרועו במהלך תקיפה של קבוצת Aces & Eights. שבוע לאחר מכן בתוכנית, הקבוצה תקפה אותו שוב. ב-6 בספטמבר, לאחר שאריס דיבר עם הג'נרל מנג'ר, האלק הוגאן, האחרון הודיע לו שאחד האנשים בקבוצה שתקף אותו שבוע קודם לכן נמצא בכלא ואריס יכול לעשות מה שברצונו בנושא. אריס בחר לענות אותו, מה שהוביל להופעתו של חבר קבוצה אחר, כשהשניים נקלעו לקטטה. מאוחר יותר, נודע שאריס יתמודד מול אותו "שובר הזרועות" באירוע נו סרנדר.
הרפתקה קטנה גדולה
מבנה המשחק
מד רמת הקסם מתווסף בשלב מוקדם במשחק, לאחר שטווינסן מוצא את הטוניקה של אבותיו. במסעותיו מוצא טווינסן ארבעה חפצי קסם, אשר כל אחד מאפשר לו להגביר את רמת הקסם האפשרית. רמת הקסם יורדת בעת זריקת כדור הקסם, ועולה עם קניית או מציאת בקבוקי קסם. כאשר רמת הקסם מתרוקנת, כדור הקסם אינו קופץ. בנוסף, רמת הקסם קובעת את סוג האויבים אותם ניתן להרוג; רמת קסם נמוכה אינה מאפשרת להרוג אויבים חזקים יותר.
המשחק מאפשר אינטראקציה עם כמעט כל דמות במשחק, בין אם מדובר בדיבור עם דמויות או בקרבות עם האויבים. עם זאת, שיחות של ממש נדירות במשחק; רוב הדיאלוגים מורכבים משאלה של טווינסן ומתשובה בלבד. הפעמים היחידות בהן ניתנת אפשרות לבחירת המילים להגיד, הן בבחירת המקום אליו מעוניינים להגיע.
הפצה וגרסאות
ההפצה הראשונה הייתה בגרסת CD-ROM, אשר כללה דיבורים, מוזיקה באיכות גבוהה וסרטים בתנועה מלאה. זמן קצר לאחר מכן, יצאה גם גרסת תקליטונים, על גבי תשעה תקליטונים שונים. על מנת שהמשחק יעלה על התקליטונים, הסרטים הוחלפו בתמונות GIF, המוזיקה הומרה לאיכות MIDI, והדיבורים הוסרו כליל.
דיאן בייקר
דיאן בייקר (באנגלית: Diane Carol Baker; נולדה ב-25 בפברואר 1938) היא שחקנית קולנוע וטלוויזיה אמריקאית.
ביוגרפיה
בייקר לא נישאה, היו לה יחסים עם וורן ביטי, פרנק לנגלה, מייקל לרנר וג'ון סקסון.
חיים וולקין (וולוז'ין)
ביוגרפיה
אחיינו, הקרוי על שמו, היה הרב חיים וולקין, משגיח ישיבת עטרת ישראל בירושלים.
גווילם אייבור תומאס
מלחמת העולם השנייה
תומאס נשאר בתפקיד זה עד מרץ 1942, אז הועלה לדרגת מייג'ור גנרל והפך למפקד הדיוויזיה ה-43 (וסקס), שהורכבה מחטיבות הרגלים 128, 129 ו-130, יחד עם כוחות תומכים - הייתה המערך הטריטוריאלי הראשון שגויס מהאזור המערבי של אנגליה, ושירתה בקנט בתפקידים נגד פלישה כחלק מהקורפוס ה-12, תחת פיקודו של ג'יימס גאמל, שהוחלף בנובמבר על ידי מונטגיו סטופפורד, שבנובמבר שלאחר מכן הוחלף בעצמו על ידי ניל ריצ'י.
איגואסו (נהר)
מפגש הנהרות פרנה (Paraná) ואיגואסו (Iguazu) משיק בין שלוש מדינות: ברזיל, ארגנטינה ופרגוואי. מדובר על שטח של 2,500 קמ"ר, בעל משאבים רבים ואוצרות טבע כדוגמת 'מפלי האיגואסו' הידועים.
ג'נה ראסל
ביוגרפיה
היא עזבה את הקאסט של המחזה "Songs for a New World" כדי לגלם את התפקיד של דבורה גילדר בסדרת הטלוויזיה "Born and Bred" מ-2002 עד 2005.
ב-2009 הופיעה ראסל בפרק הפתיחה של סדרת הטלוויזיה "Minder" בתפקיד פטרה.
החל מפברואר 2014 הופיעה ראסל בתפקיד פנלופה פניווייז בהפקה הלונדונית של המחזמר "Urinetown: The Musical בתיאטרון סיינט ג'יימס. בספטמבר 2014 גילמה שוב את אותה דמות בתיאטרון אפולו בווסט אנד.
סהדי שקרי אאוגרייהו זילי
סהדי שקרי אאוגרייהו זילי הוא פתגם ארמי, שמשמעותו היא שהעדים שנשכרים להעיד עדות שקר הם בזויים גם בעיני אלה ששוכרים את שירותם.
דה רה ודה דיקטו
המשמעות המילולית של המונח "דה דיקטו" היא "על מה שנאמר", ואילו המשמעות של "דה רה" היא "על הדבר עצמו". המשמעות המקורית של הביטויים הלטיינים עשויה לעזור להבהיר את המשמעות הנוכחית שלהם, בהבדל שהם מציינים.
קונטקסט של רצונות
בקריאת דה רה: יעל רוצה להתחתן עם אדם מסוים (ידוע מראש) שבמקרה הוא גם האדם הגבוה ביותר במחוז הצפון. הרצונות שלה בקריאה זו הן להתחתן עם אדם זה ספציפית. בקריאה זו, הרצונות של יעל מתחברים לאדם שהביטוי "הגבוה ביותר במחוז הצפון" מצביע עליו.
בקריאת דה דיקטו: יעל מעוניינת להתחתן עם האדם הגבוה ביותר במחוז הצפון, לא משנה מה (יתר) זהותו. בקריאה זו, המשפט אומר שליעל יש את הרצון שהמשפט: "יעל מתחתנת עם האדם הגבוה ביותר במחוז הצפון" יהיה נכון. הרצון מוכוון לסיטואציית החתונה, בלי קשר לאופן הגשמת הסיטואציה. בקריאה זו, הרצונות של יעל מתחברים לביטוי "האדם הגבוה ביותר במחוז הצפון".
קונטקסט של מחשבה
בקריאה דה דיקטו: 'מישהו' אינו מצוין באופן מפורש, ופיטר סובל מפרנויה כללית. הוא מאמין שזה נכון שיש אדם שמנסה לפגוע בו, אבל הוא לא בהכרח יודע פרטים נוספים על על האדם (או אנשים) שאכן מעוניינים בכך. פיטר מאמין שהטענה: "מנסים לפגוע בפיטר" אמיתית.
מולי וצומי
חופשה בטוקטוק
הסדרה "מולי וצומי" זכתה לסדרת בת מונפשת שנקראה "מולי וצומי: חופשה בטוקטוק ". בסדרה מולי וצומי נופשים בביתו של צומי בטוק טוק, שם מתהפכים התפקידים: כשמולי אינו מבין את המנהגים בטוק טוק צומי מיד מסביר לו באותו אופן שמולי מסביר לצומי על כדור הארץ.
Anti World Tour
Anti World Tour הוא סיבוב ההופעות השביעי של הזמרת הברבדית ריהאנה שתומך באלבום האולפן השמיני שלה, Anti. על סיבוב ההופעות הודיעו בנובמבר 2015 והוא יצא לדרך ב-12 במרץ 2016, בג'קסונוויל, פלורידה, והגיע לסיומו ב-27 בנובמבר 2016, באבו דאבי, איחוד האמירויות הערביות. נערכו הופעות בצפון אמריקה, אירופה ואסיה עם סך הכל 75 הופעות.
פנחס ולרשטיין
ביוגרפיה
ולרשטיין נולד וגדל בכפר אתא. הוא למד בישיבת הדרום ברחובות, שירת בנח"ל ונפצע קשה במלחמת ששת הימים. לאחר תהליך שיקום ארוך, הצטרף לקיבוץ מעלה גלבוע בניסיון להיות קיבוצניק. הניסיון לא צלח, והוא החל ללמוד לתואר ראשון בפקולטה לחקלאות של האוניברסיטה העברית ברחובות.
חיים אישיים
ולרשטיין מתגורר בעפרה, נשוי לאסתר ואב לשבעה ילדים.
האזרח ק'
רקע
בספטמבר 1997 נעצר משה קסטל, נהג מונית תושב ירושלים, בחשד לרצח חברו חלפן הכספים יגאל דניאל ועובר האורח אילן דבש, בכביש הסמוך ליישוב נטף שבהרי ירושלים. קסטל הורשע על סמך ראיות נסיבתיות בלבד, ללא ראיות פורנזיות, או הודאה שלו בביצוע הרצח. קסטל שהיה מהמר כפייתי ומסובך בחובות בזמן הרצח, רצח לפי כתב האישום את חברו דניאל, ולאחר מכן גם את אילן דבש שנקלע למקום כעובר אורח. הוא נעצר תחילה ושוחרר בערבות. זמן קצר לאחר מכן בעת שהגיעו לביתו שוטרים במטרה להתקין אמצעים לציתות, נמצאו בביתו אלפי דולרים, ששדד לפי החשד מחלפן הכספים. קסטל נעצר בשנית ונגזרו עליו שני מאסרי עולם. מאז מעצרו הוא שב וטוען כי הוא חף מפשע.
הסדרה
הסדרה מעמתת את הפרקליט ואת צוות החוקרים בממצאים, אשר בדרך כלל דוחים את דבריהם בגלל אוסף הנסיבות המצטבר וקלישות הטענות, וגם בשם יציבות המערכת. הסדרה מותירה במשך חלקה הראשון את הצופה בספק עם נטייה לתחושה שמשה קסטל הוא אכן הרוצח, או אולי היה שותף לפשע, אך עם התקדמותה מותירה הסדרה את הצופים בתחושה שקסטל חף מכל פשע.
בסיום הסדרה מובאות תגובות הגורמים וקרובי המשפחה של הנרצחים, המצויים בפרטים רבים של הפרשה, ואשר להם אמון מלא במערכת המשפט וממצאיה, ובאשמתו של משה קסטל.
הרומן
הרומן (באנגלית: The Affair) היא סדרת דרמה המשכית אמריקאית ששודרה בשנים 2014 עד 2019 ברשת הכבלים שואוטיים. הסדרה נוצרה על ידי שרה טרים וחגי לוי ומככבים בה דומיניק וסט, רות וילסון, מאורה טירני וג'ושוע ג'קסון.
בישראל שודרה הסדרה בחברת הכבלים HOT, תחילה בערוץ HOT3 ומאוחר יותר בערוץ HOT Plus.
ב-26 ביולי 2018 חידשה רשת "שואוטיים" את הסדרה לעונה חמישית ואחרונה, אשר עלתה לשידור ב-25 באוגוסט 2019. עונה זו כוללת 11 פרקים ובה מספר שינויים בצוות השחקנים וחלקה מתרחשת 30 שנה לאחר אירועי העונה הרביעית, בהשתתפות אנה פקווין בתפקיד ג'ואני לוקהרט בבגרותה.
עונה ראשונה
נואה ואליסון נפגשים במהלך חופשת קיץ משפחתית של משפחת סולווי בלונג איילנד, שם מתארחת המשפחה בבית הוריה של האם, הלן (אשתו של נואה). ניצתת ביניהם תשוקה עזה, בלתי מוסברת, הגורמת לכל אחד מהם לבגוד בבן זוגו. לאחר שהסובבים אותם מגלים את דבר הבגידה, כל אחד מהשניים מתוודה על הבגידה באוזני בן זוגו ומנסה לשקם את נישואיו, אך התשוקה גוברת, והשניים חוזרים להתראות. כאשר הלן מגלה שגם בביתם נואה שכב עם אליסון, היא מגרשת אותו מהבית.
בריאן מלרוני
פעולותיו כראש ממשלה
במרכז פעילותו של מלרוני כראש ממשלה עמדה שאיפתו להידוק היחסים בין קנדה לבין ארצות הברית. לאחר היבחרו לתפקיד נפגש מלרוני עם נשיא ארצות הברית רונלד רייגן, והשניים סיכמו להתחיל בניסוח הסכם סחר חופשי בין המדינות. ביוני 1987 נוסח הסכם מיץ'-לייק שנועד לאפשר את הסכמתה של קוויבק לחוקה. בינואר 1988 חתמו קנדה וארצות הברית על הסכם הסחר החופשי ביניהם.
פרורה
מבנה האתר
חדרי המדרגות, המעברים והמעליות היו ממוקמים בחלקו האחורי של המבנה בכיוון היבשה (שיני ה"מסרק"). בין שני אגפי האתר תוכנן מבנה מנהלתי, קבלה, וכיכר מרכזית. המרחק בין המרכז ואזורי המגורים היה כה רב, עד שהצריך גם תכנון של רכבת פנימית לשינוע האורחים ברחבי אתר הנופש.
היסטוריה
מאז שנת 2000 פועלת במקום קבוצה הפועלת לשימור ומפעילה מוזיאון מקומי ובו מרכז לתיעוד והפעלת סיורים לימודיים. בשנת 2008 אושרה תוכנית משקיעים להחזרת האתר ליעודו המקורי כאתר נופש בממדים צנועים יותר.
פול מקנאט
מושל אינדיאנה
כדי לפתור את בעיית המימון של המדינה, היה מקנאט יכול להעביר תיקונים לחוקת המדינה שעל פיהם הונהגה גבייתו של מס הכנסה. קודם לכן כמעט כל הכנסות המדינה הגיעו ממס רכוש שהוטל באופן לא פורפורציונלי על כתפיהם של החקלאים ואנשי המגזר הכפרי, בה בשעה שמאז שנות ה-20 של המאה ה-20 רוב אזרחי אינדיאנה חיו בערים. בערים, רוב התושבים החזיקו בבעלותם רכוש קטן בהרבה, וכך נוצר מצב שתושבי הערים למעשה לא שילמו מס כלל וכלל. כדי לספק מקור הכנסה נוסף, קידם מקנאט יצירת זיכיונות, כך שהרישיונות שהונפקו מתוקף הזיכיונות ניתנו רק לעסקים שיכלו למכור משקאות חריפים במדינה. האספה הכללית אישרה את מכירתם על פי חוק של בירה ויין בחנויות מתוך ציפייה לביטולו של חוק היובש. הגידול בהכנסות המדינה יצר את ההשפעה הרצויה, איזן את תקציב המדינה, ובזכותו פרעה אינדיאנה חוב של 3.4 מיליון דולר שנוצר במהלך מלחמת העולם הראשונה. מקנאט סיים את כהונתו כמושל אינדיאנה כשתקציב המדינה עמד על עודף של 17 מיליון דולר.
מקנאט היה מעורב מאוד בהצטרפותה של מדינתו לתוכניות הרווחה הפדרליות החדשות. הועברה חקיקה שתאפשר למדינה להשתתף בתוכניות הביטוח הלאומי ובתוכניות האבטלה לעובדים. בנוסף, הוא היה הכי פעיל בהשגת משרות פדרליות וביצירת המסגרת המנהלית הנחוצה להשתתפותה של אינדיאנה בתוכניות מינהל קידום העבודות. יותר מ-75,000 תושבי אינדיאנה עבדו בתוכניות הממשלתיות עד לתום כהונתו של מקנאט כמושל. מצב זה יצר מערכת פטרונות רחבה שהפכה את מקנאט לאחד מהמושלים רבי העוצמה ביותר בתולדות אינדיאנה.
עלייה לתורה
בעל קורא
כיום ברוב הקהילות יש "בעל קורא", אדם השולט בטעמי המקרא, וקורא בקול בשביל ה"עולה לתורה" הקורא בלחש עמו. עניין זה נקבע מפני שיש אנשים שאינם יודעים לקרוא בתורה, והיה חשש שהם יתביישו אם כשיעלו אותם לתורה הם יצטרכו לבקש מאחר שיקרא בשבילם. על כן קבעו שבעל הקורא יקרא עבור כולם, בין אם הם יודעים לקרוא ובין אם לא.
דבר הפועלת
היסטוריה
בגיליון הראשון כתבה העורכת רחל כצנלסון-שזר:
עלייה לתורה
"חיובים"
המנהג ברוב הקהילות הוא שישנם אנשים בקהל שהם מחויבים לעלות לתורה, וקודמים לכל אחר בקהל. סדר הקדימויות בין ה"חיובים", וכן ה"חיובים" עצמם, משתנים לפי מנהגי הקהילות. ברוב הקהילות מקובל שמי שחל יום הזיכרון לאחד מהוריו או מבני משפחתו הקרובה באותו השבוע, הוא "חיוב". מנהגי "חיוב" נוספים הם ילד שנעשה "בר מצווה", חתן בשבת שלפני ואחרי חתונתו, מי שנולד לו בן או בת באותו השבוע ורבים נוספים.
דבר הפועלת
היסטוריה
בשנים הראשונות, בדומה ל"דבר לילדים", צורף דבר הפועלות כמוסף לעיתון "דבר" לאחר שבע שנים, בתחילת מלחמת העולם השנייה, בגלל מדיניות הקיצוב, נפסק הוצאת הירחון לשלושה חודשים. משנת 1950 הוא יצא באופן עצמאי ולא כנספח לעיתון.
לנטאו
שטחו של האי 147.16 קמ"ר.
תחבורה
רכבת מהירה מקשרת את שדה התעופה עם אזור סנטרל.
שרביטו של אוטוקר
עלילת הספר
על המטוס בדרכם לסילדביה, טינטין מתחיל לחשוד בבן הלוויה שלו. הפרופסור, שהתקשה בראייה, מצליח לראות מבעד לחלון עדר כבשים, ללא שימוש במשקפיים. כמו כן הוא אינו מעשן, בשעה שבפגישתם הראשונה הוא עישן בשרשרת. במהלך חניית ביניים טינטין מביים נפילה, והוא תופס בזקנו של אלמביק בטעות, כביכול, כדי לברר האם הזקן מזויף. להפתעתו, הזקן אמיתי, וטינטין מחליט לעזוב את הנושא, בהנחה שהאיש זקוק למשקפיים רק לקריאה, והוא החליט לוותר על העישון. לאחר מכן טינטין ואלמביק נכנסים למטוס מיוחד שאורגן עבורם על ידי שר האווירייה הסילדבי. תוך כדי טיסה מעל סילדביה, הטייס פותח דלת צונחת מתחת לטינטין, והוא נופל מגובה אל הקרקע. טינטין ניצל הודות לערימת קש גבוהה אליה נפל.
שדרות סאנסט
הסרט זכה לשבחי הביקורת בעת הקרנתו, היה מועמד לאחד עשר פרסי אוסקר וזכה בשלושה. רבים מגדירים אותו כ"סרט קלאסי", ויש אף המציינים אותו כאחד הסרטים הטובים ביותר שנעשו אי פעם בארצות הברית. הסרט הוכרז כ"בעל חשיבות תרבותית" על ידי ספריית הקונגרס בשנת 1989. "שדרות סאנסט" נשמר בארכיב הסרטים הלאומי של ארצות הברית, ובשנת 1998 דורג כמספר 12 ברשימת מאה הסרטים האמריקנים הטובים ביותר שנעשו במהלך המאה ה-20 על ידי קרן הקולנוע האמריקנית.
עלילה
היא מציעה לו לקרוא תסריט שכתבה לסרט שיהווה את שיבתה המפוארת אל מסך הקולנוע. גיליס רואה בכך בתחילה הזדמנות להרוויח מעט כסף לו הוא זקוק בדחיפות, אך עד מהרה הוא הופך לתלוי לחלוטין בנורמה, אשר מפנקת אותו במתנות יקרות ובביגוד איכותי. על אף שהוא חש בחוסר נוחות מן הסיטואציה הוא אינו עושה דבר על מנת לשנות את מצבו.
ליהוק
מונטגומרי קליפט הוחתם לשחק את גיליס, אך חזר בו. לאחר מכן סירב פרד מקמארי לתפקיד. ויליאם הולדן אשר לאחר בכורה הוליוודית מרשימה בסרט "נער הזהב" בשנת 1939 בילה עשור בכיכוב בסרטים מדרגה שנייה, הסכים לקבל את התפקיד.
כתיבה
ויילדר וצ'ארלס בראקט החלו לעבוד על התסריט בשנת 1948 אך התוצאה לא השביעה את רצונם. באוגוסט 1948 נשכר ד. מ. מארשמן, עיתונאי שעבד עבור מגזין לייף, לסייע להם בפיתוח הסיפור, לאחר שוויילדר ובראקט התרשמו מביקורת שכתב על סרטם "ואלס הקיסר" (1948).
מגע של אותנטיות
בנתחו את עולם האשליה ההוליוודי, שמר ויילדר על מראה של אותנטיות ככל האפשר, ועל קשר להיסטוריה של הוליווד. שמה של דזמונד נלקח, ככל הנראה, מוויליאם דזמונד טיילור, שנרצח בשנת 1922, ומחברתו, כוכבת הסרט האילם מייבל נורמנד אשר הקריירה שלה נהרסה בעקבות הרצח.
התגובה לסרט
"שדרות סאנסט" זכה לגל של ביקורות חיוביות. טיים מגזין תיאר את הסיפור כ-"הוליווד במרעה, שנכתב על ידי הוליווד במיטבה". "בוקסאופיס ריביו" כתב "הצופים אחוזים בחבלי קסם". המבקר ג'יימס אגי עבור "סייט אנד סאונד" שיבח את הסרט ואת יוצריו באומרו כי הם "מצוידים היטב לעשות את העבודה הקרה, המדויקת, האכזרית שהיה עליהם לעשותה".
מעמדו הנוכחי של הסרט
סקרים שנערכו על ידי מכון הסרטים האמריקאי הראו כי כוח המשיכה של הסרט וההערכה לה הוא זוכה על ידי קולנוענים בני זמננו לא פחתו. בשנת 1998 דורג הסרט כמספר 12 ברשימת "מאה הסרטים האמריקנים הגדולים". כאשר ויילדר מת רבים ציינו את הסרט כאחד הגדולים בסרטיו. בסוף שנות התשעים רוב עותקי הסרט היו במצב גרוע, והנגטיב המקורי אבד. אולפני פרמאונט השקיעו כסף רב בהעברת הסרט לפורמט דיגיטלי. הגרסה המשוחזרת יצאה בפורמט די.וי.די. בשנת 2002.
צפרדע זכוכית לה פלמה
צפרדע זכוכית לה פלמה (שם מדעי: Hyalinobatrachium valerioi) היא מין של צפרדע מהמשפחה צנטרולניים, החיה בין העצים ביערות הגשם של אמריקה המרכזית וצפון אמריקה הדרומית שבין מרכז קוסטה ריקה, דרומה עד פנמה ולאורך חופי האוקיינוס השקט שלחופי קולומביה ואקוודור.